Държавен вестник, бр. 30, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  30
подполучател, с цел да промени цените в 
търга, така че те да бъдат на изкуствено, 
неконкурентно ниво; или 
vi.	 да не участва в друга практика, която е или 
може да бъде тълкувана като незаконна 
или корупционна практика в Държавата 
домакин.
(в) Оповестяване. Ако Главният получател 
знае или научи за:
i.	 реален, предполагаем или потенциален 
конфликт между финансовите интереси 
на което и да било лице, свързано с 
Главния получател, всеки подполучател, 
НКК, МПФ или Глобалния фонд и задъл­
женията на това лице по отношение на 
изпълнението на Програмата; или 
ii.	 която и да било от практиките, описани 
в алинея (б) по-горе.
Главният получател незабавно оповестява 
всеки реален, предполагаем или потенциален 
конфликт на интереси директно пред Глобал­
ния фонд.
Член 22. Използване на запазени знаци или 
търговски марки
Използване на запазения знак или тър­
говските марки на Глобалния фонд. Главният 
получател няма да използва и ще изисква от 
подполучателите да не използват запазения 
знак или търговските марки на Глобалния 
фонд, освен ако Главният получател и него­
вите подполучатели не са подписали валидно 
лицензно Споразумение с Глобалния фонд за 
такова използване.
Член. 23. Новация. Смяна на Главния полу­
чател
По всяко време, когато или Главният полу­
чател, или Глобалният фонд реши, че Главният 
получател не е в състояние да изпълни роля­
та на Главен получател и да изпълни своите 
отговорности по Споразумението, или ако по 
някаква причина Глобалният фонд и Главният 
получател желаят да прехвърлят всички или 
част от отговорностите на Главния получател на 
друга организация, която е в състояние и желае 
да приеме тези отговорности, тогава другата 
инстанция („Нов Главен получател“), може да 
замести Главния получател в това Споразуме­
ние. Заместването трябва да се извърши при 
условия, договорени между Глобалния фонд 
и новия Главен получател след консултация с 
НКК. Главният получател си сътрудничи изцяло 
с Глобалния фонд и НКК, за да улесни това 
прехвърляне.
Член 24. Допълнителни главни получатели 
Освен на Главния получател Глобалният 
фонд може от време на време да предоставя 
безвъзмездни помощи и на други институции за 
изпълнение на програми в Държавата домакин. 
Главният получател сътрудничи при необходи­
мост на такива институции за реализиране на 
ползите от всички програми, финансирани от 
Глобалния фонд. 
Член 25. Известия
Ако това Споразумение изрично не пред­
вижда друго или Глобалният фонд и Главният 
получател не се споразумеят в писмена форма 
за друго, всяко известие, искане, отчет или друг 
вид документи и съобщения, представени от 
Главния получател или от Глобалния фонд, се 
изпращат до: (i) Упълномощения представител 
на другата страна, упоменат в графа 15 или 
16 от заглавната част на това Споразумение, 
когато е необходимо; или (ii) Името/адреса 
за уведомления, отбелязан в графа 13 или 14 
от заглавната част на това Споразумение, ко­
гато е необходимо. Всички такива документи 
се изпращат с копие до НКК. В случай на 
контактуване с Глобалния фонд чрез Местния 
представител на фонда Главният получател 
предоставя тези документи и съобщения на 
лицето, което е определено в графа 12 на за­
главната част на това Споразумение. Всички 
документи и съобщения по това Споразумение 
са на английски език.
Член 26. Прекратяване; суспендиране; изти­
чане на срока на Програмата
(а) Правомощия на Глобалния фонд. Глобал­
ният фонд може да прекрати или суспендира 
това Споразумение изцяло или частично по 
каквато и да било причина, определена по не­
гово усмотрение, след изпращане на писмено 
уведомление до Главния получател. Всяка част 
от това Споразумение, която не е прекратена 
или суспендирана, ще остане в пълна сила и 
ефект. 
(б) Процедури при прекратяване или из­
тичане срока на Програмата. При пълно или 
частично прекратяване или суспендиране на това 
Споразумение по каквато и да било причина 
или изтичане на срока на Програмата Главни­
ят получател наред с други процедури, които 
могат да бъдат поискани от Глобалния фонд:
i.	 незабавно връща на Глобалния фонд всич­
ки Средства от безвъзмездната помощ, 
които не са били разходвани от Главния 
получател и подполучатели към датата на 
издаване на уведомлението за прекратя­
ване или изтичане срока на Програмата, 
ако това е поискано от Глобалния фонд; 
ii.	 предоставя на Глобалния фонд краен 
одитиран финансов отчет на Програмата;
iii.	 предоставя на Глобалния фонд инвента­
рен списък на всички активи и вземания, 
закупени със Средства от безвъзмездната 
помощ; и 
iv.	 ако това е поискано от Глобалния фонд, да 
предостави план (изготвен в консултация 
с НКК) за използване на всички активи 
и услуги, упоменати в подалинея iii по-
горе („План за приключване“); планът за 
приключване подлежи на окончателното 
одобрение на Глобалния фонд.